Document ID: /roh_data/filtered/fineweb-2-filterrobots_roh.jsonl.gz/69940

La cumissiun spezialisada per la protecziun da l’uffant e l’agid a la giuventetgna dal chantun Grischun, en la quala il sectur da furmaziun, l’autoritad per la protecziun da l’uffant e da creschids, l’ospital d’uffants, la psichiatria d’uffants e da giuvenils, l’agid a victimas, la procura per giuvenils, il post da coordinaziun da la violenza a chasa ed il sectur famiglia, uffants e giuvenils da l’uffizi dal servetsch social èn represchentads, è s’occupada cun las consequenzas da las mesiras per limitar il coronavirus sin ils uffants e giuvenils sco er geniturs
La situaziun actuala è ina gronda sfida per las famiglias ed augmenta la ristga ch’il bainstar da l’uffant è periclità e che la violenza a chasa s’augmenta. Durant che las scolas èn serradas sco er durant las vacanzas è la convivenza engrevgiada. Pervia da quai èsi impurtant per la cumissiun spezialisada che las scolas e las famiglias vegnan infurmadas en moda adattada, nua ch’ellas pon dumandar per agid en cas da basegn.
Flyer: